recursal/SuperWikiNEXT-32B huggingface dataset:
পাকিস্তানে (সাদা) উত্তর ও দক্ষিণ ওয়াজিরিস্তান (সবুজ)
**ওয়াজিরিস্তান** পাকিস্তানের একটি পার্বত্য অঞ্চল, যা পূর্বে ফাটা এজেন্সি অংশ ছিল এবং বর্তমানে উত্তর ওয়াজিরিস্তান ও দক্ষিণ ওয়াজিরিস্তান হিসেবে খাইবার পাখতুনখোয়া প্রদেশের দুটি জেলা। ওয়াজিরিস্তানের আয়তন ১১,৫৮৫ বর্গকিলোমিটার (৪৫০০ বর্গমাইল)। অঞ্চলটিতে জাতিগত পশতুনদের বাস। এর নামকরণ করা হয়েছে উজির গোত্রের নামানুসারে। ওয়াজিরিস্তানের মানুষের কথিত ভাষা পশতু, যা মূলত ওয়াজিরিস্তানী উপভাষা। এই অঞ্চলটি পাকিস্তানের ফেডারেল প্রশাসনিক উপজাতীয় অঞ্চলের দক্ষিণ অংশ গঠন করেছিল, যা এখন খাইবার পাখতুনখোয়া প্রদেশের অন্তর্ভুক্ত।

বায়েজিদ পীর রোশন ছিলেন ষোড়শ শতাব্দীর পশতুন বিপ্লবী নেতা এবং যোদ্ধা ও কবি, তিনি পশতু ভাষায় প্রাচীনতম গ্রন্থটি লিখেছিলেন, তিনি ওয়াজিরিস্তানের কানিগরমে জন্মগ্রহণ করেছিলেন।

ইতিহাস
------

ব্রিটিশরা আফগানিস্তানের সাথে সীমানা নির্ধারণ করার পরে ১৮৯৪ সালে ওয়াজিরিস্তানে প্রবেশ করেছিল। তারা ওয়াজিরিস্তানকে দুটি এজেন্সি, উত্তর ওয়াজিরিস্তান এবং দক্ষিণ ওয়াজিরিস্তানে বিভক্ত করেছিল; তারা তোচি উপত্যকার সবচেয়ে উর্বর অংশের জন্য ভূমি রেকর্ড এবং রাজস্ব প্রশাসনের নিয়মিত ব্যবস্থা চালু করেছিল। ব্রিটিশ সামরিক অভিযানের পরে দক্ষিণ ওয়াজিরিস্তানের জন্য একজন রাজনৈতিক প্রতিনিধি স্থায়ীভাবে নিযুক্ত করা হয়েছিল, তার সদর দফতর ওয়ানায় ছিল; অপর একজন মিরামশাহে সদর দফতর সহ উত্তর ওয়াজিরিস্তানের জন্য নিয়োগ করা হয়েছিল।

ভূগোল
-----

ওয়াজিরিস্তান কুরাম ও গোয়াল নদীর মধ্যস্থলে অবস্থিত, এর উত্তর দিকে কুরাম নদী এবং দক্ষিণে গোমাল নদী প্রবাহিত হয়েছে। এটি সীমানা ভাগ করেছে পূর্বে বানু ও ট্যাঙ্ক জেলা এবং উত্তর পূর্বে ফেডারেল ডিআই খান ও খুররম এজেন্সি, দক্ষিণে বেলুচিস্তানের শেরানি ও মুসাখেল জেলা, উত্তর ও পশ্চিমে আফগানিস্তানের খোস্ত, পাকতিয়া ও পাকতিয়া প্রদেশের সাথে।

ওয়াজিরিস্তানকে দুইটি এজেন্সিতে বিভক্ত করা হয়েছিল, যা এখন পাকিস্তানের খাইবার পাখতুনখোয়া প্রদেশের জেলা, উত্তর ওয়াজিরিস্তান ও দক্ষিণ ওয়াজিরিস্তান।

জনসংখ্যা
--------

২০১৭ সালের পরিসংখ্যান অনুযায়ী উত্তর ওয়াজিরিস্তানের জনসংখ্যা ছিল ৫৪৩,২৫৪ জন এবং দক্ষিণ ওয়াজিরিস্তানের জনসংখ্যা ছিল ৬৭৪,০৬৫ জন। দুই অংশে বেশ স্বতন্ত্র বৈশিষ্ট্য রয়েছে, যদিও উভয় অংশে ওয়াজির গোত্রের বাস। তাদের দৃঢ় যোদ্ধা হিসাবে একটি খ্যাতি আছে।

তথ্যসূত্র
---------

1. ↑  "President signs constitutional amendment to merge FATA with KP"। *www.pakistantoday.com.pk* (ইংরেজি ভাষায়)। সংগ্রহের তারিখ ২০১৮-০৬-২৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Yusufzai, Ashfaq (২৮ জুন ২০১৮)। "KP plans to take control of Fata health directorate"। *DAWN.COM* (ইংরেজি ভাষায়)। সংগ্রহের তারিখ ২০১৮-০৬-২৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Tribe: Ahmadzai Wazir" (পিডিএফ)। Naval Postgraduate School। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "President signs Fata-KP merger bill into law"। *The Nation* (ইংরেজি ভাষায়)। ১ জুন ২০১৮। ৮ মার্চ ২০২১ তারিখে মূল থেকে আর্কাইভ করা। সংগ্রহের তারিখ ২০১৮-০৬-২৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  Chisholm 1911, পৃ. 435।
**কাউল** একটি ওয়েলশ খাবার । আধুনিককালে *ওয়েলশ* শব্দটি যে কোনো স্যুপ বা ঝোলজাতীয় খাবারকে উল্লেখ করার জন্য ব্যবহার করা হয়। এই স্যুপ তৈরির সাধারন পদ্ধতি হল হল ভেড়ার মাংসের সাথে বা গরুর মাংসের সাথে লিক (পেঁয়াজকলি), আলু, সুইডিস গাজর এবং অন্যান্য মরশুমী শাকসবজি মিশিয়ে রান্না করা। কাউল ওয়েলসের জাতীয় খাবার হিসেবে স্বীকৃত।

কাউলের রন্ধন প্রনালীর সবচেয়ে পুরানো যে নথি পাওয়া গেছে তার সময়কাল চতুর্দশ শতাব্দী। এটি ওয়েলসের জাতীয় খাবার হিসাবে বিবেচিত। ওয়েলসের দক্ষিণ-পশ্চিমে শীতের মাসগুলিতে ঐতিহ্যগতভাবে কাউল খাওয়া হত। ওয়েলশ সংস্কৃতির সাথে তাদের যোগসূত্রের কারণে কাউল শব্দটি দিয়ে প্রায়শই ভেড়ার মাংস এবং লিক (পেঁয়াজকলি) দিয়ে প্রস্তুত একটি খাবারকে উল্লেখ করা হয়, তবে এই পদটির ঐতিহাসিক ভিত্তি ভিন্ন ও সেটি সুইডীয় এবং সেটি গাজর এবং অন্যান্য মরশুমি শাকসবজি সহ লবণাক্ত বেকন বা গরুর মাংস দিয়ে তৈরি করা হয়ে থাকে। ১৮ শতকের শেষার্ধে ওয়েলশ রন্ধনপ্রণালীতে আলুর ব্যবহার শুরু হয় এবং এর সাথে সাথে এটি কাউলেরও একটি মূল উপাদান হয়ে ওঠে।

কাউল প্রস্তুত করতে মাংস সাধারণত মাঝারি আকারে টুকরো টুকরো করে কাটা হয় এবং জলে সবজি দিয়ে সিদ্ধ করা হয়। তারপর এর জলীয় সেদ্ধ নির্যাস বা স্টকটি ওটমিল বা ময়দা দিয়ে ঘন করা হয় এবং তারপরে পরিবেশন করা হয়। প্রথাগতভাবে কাউল পরিবেশনের পর শাকসবজি এবং রান্না করা মাংসের টুকরো সহযোগে পরিবেশন করা হবে।

কাউল সেনিন, বা লিক কাউল হল কাউলের বিভিন্ন প্রকার যাতে মাংসের টুকরো ব্যবহার হয়না কিন্তু মাংসের স্টক ব্যবহার করা হয়। স্থানীয় কিছু কিছু অঞ্চলে প্রায়ই রুটি এবং পনিরের সাথে কাউল পরিবেশন করা হয়। এগুলি একটি প্লেটে আলাদাভাবে পরিবেশন করা হয়। কাউল ঐতিহ্যগতভাবে একটি লোহার পাত্রে আগুনের উপর রান্না করা হত এবং কাঠের চামচ দিয়ে খাওয়া হত।

তথ্যসূত্র
---------

1. ↑  Staff (৫ মার্চ ২০১০)। "Children celebrate St David's Day with traditional cawl"। BBC News। সংগ্রহের তারিখ ১৩ মার্চ ২০১২।
2. 1 2 3 4  Davies, (2008) p.130
3. ↑  Staff (২৬ ফেব্রুয়ারি ২০০৬)। "Captain Alfie laps up cawl crawl"। BBC News। সংগ্রহের তারিখ ১৩ মার্চ ২০১২।
4. ↑  Freeman (1980) p.82
**কাক (**ইংরেজি: Crow**)** কর্ভিডি গোত্রের অন্তর্গত একজাতীয় **পাখি**। উষ্ণমন্ডলীয় সব মহাদেশ (দক্ষিণ আমেরিকা ব্যতীত) এবং বেশ কিছু দ্বীপ অঞ্চলে কাকের বিস্তার রয়েছে। *কর্ভাস* গণের মধ্যে প্রায় ৪০টি বিভিন্ন প্রজাতির কাক দেখা যায়। কর্ভিডি গোত্রের প্রায় এক-তৃতীয়াংশই বিভিন্ন প্রজাতির কাকে পূর্ণ। অধিকাংশ কাকের দেহবর্ণ কালো রঙের। কাকের উদ্ভব ঘটেছে মধ্য এশিয়ায়। সেখান থেকে এটি উত্তর আমেরিকা, আফ্রিকা, ইউরোপ এবং অস্ট্রেলিয়া মহাদেশে ছড়িয়ে পড়ে। বাংলায় কাক বলতে সাধারণত পাতিকাককে বোঝায়।

কাককে পাখিজগতের সর্বাপেক্ষা চালাক পাখি বলে মনে করা হয়। শুধু তাই নয়, প্রাণীজগতের অন্যতম চালাক প্রাণী হিসেবে এদের গণ্য করা হয়। আধুনিক গবেষণায় দেখা গিয়েছে, কাক যে কেবল যন্ত্রপাতি ব্যবহার করতে পারে তাই নয়, যন্ত্রপাতি নির্মাণেও এরা পারদর্শী।

চিত্রশালা
---------

* 
* 
* 
* 
* 
*

তথ্যসূত্র
---------

1. ↑  "A Murder of Crows"। *Nature*। PBS video। ২০১০-১০-২৪। সংগ্রহের তারিখ ৬ ফেব্রুয়ারি ২০১১। *New research indicates that crows are among the brightest animals in the world.*
2. ↑  Winkler, Robert (আগস্ট ৮, ২০০২)। "Crow Makes Wire Hook to Get Food"। *National Geographic*। সংগ্রহের তারিখ ৬ ফেব্রুয়ারি ২০১১।
একই নামের অন্যান্য ব্যক্তির জন্য ওয়াজেদ আলী খান পন্নী (দ্ব্যর্থতা নিরসন) দেখুন।
**ওয়াজেদ আলী খান পন্নী** (১৮৭১-১৯৩৬) ছিলেন একজন রাজনীতিবিদ ছিলেন।

ইতিহাস
------

ওয়াজেদ আলী খান পন্নী ছিলেন করটিয়ার জমিদারদের মধ্যে সবচেয়ে প্রজাহিতৈষী। তিনি ১৯২১ সালে জমিদার তথা ময়মনসিংহ জেলা কংগ্রেস ও খেলাফত কমিটির সভাপতি, বঙ্গীয় প্রাদেশিক কংগ্রেস কমিটির সহ-সভাপতি এবং নিখিল ভারত কংগ্রেসের নির্বাহী পরিষদ সদস্য হওয়া সত্ত্বেও ব্রিটিশ বিরোধী আযাদী আন্দোলন করে কারাবরণ করেন । ব্রিটিশ বিরোধী আন্দোলনে তাঁর অনমনীয় মনোভাব ও দৃঢ়তার জন্য ব্রিটিশ মিউজিয়ামে রক্ষিত তাঁর তৈলচিত্রের নিচে লেখা রয়েছে- "One who dified the British."

জন্ম
----

ওয়াজেদ আলী খান পন্নী করটিয়ার বিখ্যাত জমিদার পরিবারে ১৪ নভেম্বর ১৮৭১ সালে জন্মগ্রহণ করেন।

কার্যাবলী
---------

চাঁদ মিয়া প্রতিষ্ঠিত পিতামহের নামে করটিয়ার স্থাপিত সরকারী সা'দত কলেজ’(১৯২৬) টাঙ্গাইল তথা বৃহত্তর ময়মনসিংহে শিক্ষা বিস্তারে গর্বোন্নত শিরে দাঁড়িয়ে আছে। করটিয়ায় ইতিহাস খ্যাত মুসলিম এডুকেশন কনফারেন্স অনুষ্ঠিত হয় (১৯১০)। তার উদ্যোগে করটিয়ায় সারা বাংলার মুসলিম শিক্ষা সম্মেলন হয় এবং স্ত্রীর নামে রোকেয়া মাদ্রাসা প্রতিষ্ঠা করেন (১৯২৬)। চাঁদ মিয়া পিতার প্রতিষ্ঠিত মাধ্যমিক বিদ্যালয়কে উচ্চ ইংরেজি শিক্ষার বিদ্যালয়ে উন্নীত করে ‘হাফেজ মাহমুদ আলী ইনস্টিটিউশন’ নামকরণ করেন (১৯০১)। এছাড়া তিনি বহু শিক্ষা প্রতিষ্ঠান, পত্র-পত্রিকা, বই পুস্তক প্রকাশনায় অর্থ দান করেছেন।

উল্লেখ্য
--------

দানের ক্ষেত্রে ওয়াজেদ আলী খান পন্নী অদ্বিতীয় ছিলেন। এজন্যই তাকে ‘দানবীর’, ‘দ্বিতীয় মহসিন’উপাধিতে ডাকা হতো। ২৫ এপ্রিল (শনিবার) ১৯৩৬ সালে তিনি করটিয়ায় শেষ নিশ্বাস ত্যাগ করেন।

তথ্যসূত্র
---------

1. ↑  "প্রখ্যাত ব্যক্তিত্ব"। *বাংলাদেশ জাতীয় তথ্য বাতায়ন*। ২২ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ৩০ জানুয়ারি ২০১৯।
2. ↑  "ওয়াজেদ আলী খান পন্নী"। *Tangail Info*। মার্চ ১৭, ২০১৬। সংগ্রহের তারিখ ২০১৬-১০-২২। [*স্থায়ীভাবে অকার্যকর সংযোগ*]
3. ↑  "পন্নী, ওয়াজেদ আলী খান"। *বাংলাপিডিয়া*। ৫ ফেব্রুয়ারি ২০১৫। ১৫ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ৩ মার্চ ২০২০।
**কাকতাড়ুয়া** (ইংরেজি: Scarecrow) হচ্ছে কাক কিংবা অন্যান্য পশু-পাখিকে ভয় দেখানোর জন্যে জমিতে রক্ষিত মানুষের প্রতিকৃতি বিশেষ। এর মাধ্যমে পশু-পাখিকে ক্ষেতের ফসল কিংবা বীজের রক্ষণাবেক্ষনের লক্ষ্যে নিরুৎসাহিত করা হয়। ফসলের জন্য ক্ষতিকর পাখির আক্রমণ থেকে রক্ষা পাবার উদ্দেশ্যেই মূলতঃ মাঠে কাকতাড়ুয়া দাঁড় করানো অবস্থায় রাখা হয়। অনেকক্ষেত্রে কাকদের ভয় দেখানোর জন্য অন্য একটা কাক মেরে উঁচু জায়গায় ঝুঁলিয়ে রাখা হয়।

প্রয়োগ
-------

সাধারণত ফাঁদ হিসেবে ও ভয় দেখানোর উদ্দেশ্যে কাকতাড়ুয়া তৈরী করা হয়। সনাতনী ধারায় এটি মানুষের দেহের গড়নের সাথে মিল রেখে পুরনো, পরিত্যক্ত কাপড় দিয়ে কিম্ভুতকিমাকার বা সঙের ন্যায় সাজানো হয়। তারপর কৃষক কর্তৃক জমির মাঝামাঝি স্থানে গর্ত খুঁড়ে খুঁটি হিসেবে দাঁড় করিয়ে রাখা হয়। এর মাধ্যমে বাতাসের দোলায় কাপড় হাল্কা দুলতে থাকে এবং কাক অথবা চড়ুইজাতীয় পাখির উৎপাত ও সাম্প্রতিক সময়ে বীজ বপনের ফলে তাদের খাদ্য সংগ্রহ করা থেকে বিরত রাখার প্রয়াস চালানো হয়।

বিকল্প ব্যবহার
--------------

বসন্তকালে বাগানে কাকের উৎপাতজনিত সমস্যা সৃষ্টি হয়ে থাকে। কাছাকাছি অবস্থান করে এ পাখিটি রোপিত বীজ মাঠে নেমে খেয়ে ফেলে। আধুনিক কাকতাড়ুয়া হিসেবে সচরাচর ফাঁদ মানবাকৃতির প্রতিকৃতির বিকল্প হিসেবে ব্যবহৃত হচ্ছে। ক্যালিফোর্নিয়ার খামারগুলোয় সূর্যের আলোয় প্রতিফলিত হয় এমন ধরনের ফিতা ব্যবহার করা হয়। এছাড়াও স্বয়ংক্রিয়ভাবে প্রোপেন গ্যাসের সাহায্যে সৃষ্ট বন্দুকের বিকট আওয়াজও কাকতাড়ুয়ার অন্যতম বিকল্প উপকরণ হিসেবে বিবেচিত হচ্ছে।

দেশভেদে কাকতাড়ুয়ার রূপভেদ
---------------------------

### বাংলাদেশ

বাংলাদেশে কাকতাড়ুয়ার সহজ যে চেহারা দেখা যায়, তা হলো: একটা খাড়া লম্বাকৃতির দন্ডের উপরের এক-তৃতীয়াংশে ভূমি সমান্তরালে আড়াআড়ি করে আরেকটি দন্ড বেঁধে দুপাশে হাত ছড়িয়ে দাঁড়ানো মানুষের আকৃতি তৈরি করা হয়, তারপর এই আকৃতির গায়ে জড়িয়ে দেয়া হয়, পুরোন পাঞ্জাবি, কিংবা শার্ট-লুঙ্গি। লম্বাকৃতি দন্ডের উপরের মাথায় রেখে দেয়া হয় দইয়ের পাতলা সানকির মতো মাটির পাতিল— এতে পাতিলের তলা বাইরের দিকে বেরিয়ে থাকে আর একটা মানুষের গোলগাল মুখের মতো দেখায়। কেউ কেউ সেই পাতিলের তলাকে আরো বেশি বাস্তবসম্মত করতে সেখানে চোখ-মুখ এঁকে মানুষের আদল স্পষ্ট করেন। তবে অনেক স্থানে ধর্মীয় কিংবা স্থানীয় আজন্ম লালিত বিশ্বাসের প্রেক্ষিতে পাতিলের তলায় বিভিন্ন শুভ-নকশা আঁকা দেখা যায়— কখনও গোল গোল বুটি, কখনও চারকোনো ছক ইত্যাদি এঁকে মাটির সানকি দিয়ে ফসলের সু-উৎপাদন কামনা করা হয়।

জনপ্রিয় মাধ্যমে উপস্থাপনা
--------------------------

কাকতাড়ুয়া বিভিন্ন সময় পৃথিবীর বিভিন্ন জনপ্রিয় মাধ্যমে উপস্থাপিত হয়েছে। বেশিরভাগ ক্ষেত্রেই তা গ্রামীণ জীবনের মূর্ত প্রতীকরূপে উপস্থাপিত হলেও, অনেক ভৌতিক চলচ্চিত্রে কাকতাড়ুয়াকেই নির্জন কৃষিজমিতে দাঁড়ানো ভূত হিসেবে উপস্থাপন করা হয়েছে। বাংলাদেশে প্রদর্শিত *সিসিমপুর* শিশু-ম্যাগাজিন অনুষ্ঠানে সেই অনুষ্ঠানের চরিত্র *ইকরি* কর্তৃক শিশুদেরকে কাকতাড়ুয়ার সাথে পরিচিত করা হয়েছিল। এছাড়াও বাংলাদেশের বহু গ্রামীণ নাটক-চলচ্চিত্রে কাকতাড়ুয়ার উপস্থিতি লক্ষ্যণীয়।

আরও দেখুন
---------

* টিং মং

তথ্যসূত্র
---------

1. ↑  বাংলাদেশের পাখি, শরীফ খান, দিব্যপ্রকাশ, ঢাকা (২০০৮), পৃষ্ঠা - ৩১৪
2. ↑  Lesley Brown (ed.). (2007). "Shorter Oxford English Dictionary on Historical Principles". 6th ed. Oxford: Oxford University Press. আইএসবিএন ৯৭৮-০-১৯-৯২৩৩২৪-৩

বহিঃসংযোগ
---------


উইকিমিডিয়া কমন্সে **কাকতাড়ুয়া** সংক্রান্ত মিডিয়া রয়েছে।

উইকিঅভিধানে ***কাকতাড়ুয়া*** শব্দটি খুঁজুন।

* Photo of a crow trap in Australia
একটি ওয়েব ডেভলপিং প্রকল্প কাঠামো
ওয়েব সার্ভারে জমা রাখা তথ্য ইন্টারনেট ও ওয়েব ব্রাউজাররের মাধ্যমে দর্শনযোগ্য করার প্রক্রিয়াই ওয়েব ডেভেলপমেন্ট।

ওয়েব ডেভেলপমেন্ট একটি জনপ্রিয় পেশা। এই পেশার উপর অনেকই জীবিকা নির্বাহ করে। যে ব্যক্তি ওয়েবসাইট তৈরী বা ডেভেলপ করে তাকে ওয়েব ডেভেলপার বলা হয়। ওয়েব ডেভেলপার ওয়েবসাইটের ডিজাইন বা চিত্র অনুসরণ ক’রে ক্লায়েন্ট সাইড ভাষা ও সার্ভার সাইড ভাষাগুলো ব্যবহার ক’রে ওয়েবসাইট তৈরি বা ডেভেলপ করে।

**ওয়েব ডেভেলপমেন্ট**-এর প্রচলিত সংজ্ঞাগুলো হচ্ছে — 

* একটি ওয়েবসাইটকে তৈরী করা থেকে শুরু করে ইন্টারনেটে লাইভ করা পর্যন্ত যে সকল কাজ করতে হয় সেই সকল কাজকে একসঙ্গে ওয়েব ডেভেলপমেন্ট বলা হয়।
* ওয়েব সার্ভারে জমা রাখা তথ্য ইন্টারনেটের মাধ্যমে দর্শনযোগ্য করার সফটওয়্যার তৈরী করাকে ওয়েব ডেভেলপমেন্ট বলা হয়।

ওয়েব ডেভেলপমেন্ট-এর ধাপ
------------------------

**ওয়েব ডেভেলপমেন্ট** তিন ধাপে বিভক্ত —

### ফ্রন্ট-এন্ড ওয়েব ডেভেলপমেন্ট

ওয়েব ডিজাইনাররে অঙ্কিত চিত্র বা পরিকল্পনা অনুসারে ওয়েবসাইটের দৃশমান স্ট্যাটিক ওয়েব পৃষ্ঠা তৈরী করাই ফ্রন্ট-এন্ড ওয়েব ডেভেলপমেন্ট। ফ্রন্ট-এন্ড ওয়েব ডেভেলপমেন্ট ওয়েব ডেভেলপমেন্টের প্রথম ধাপ। যে ওয়েব ডেভেলপার ওয়েব ডিজাইনারের নিকট হতে পাওয়া চিত্র অনুসারে বা ওয়েব ডিজাইনারের পরিকল্পনা অনুসারে স্ট্যাটিক ওয়েব পৃষ্ঠা তৈরী করে তাকে ফ্রন্ট-এন্ড ওয়েব ডেভেলপার বা ফ্রন্ট-এন্ড ডেভেলপার বলা হয়। একজন ফ্রন্ট-এন্ড ওয়েব ডেভেলপারের স্ট্যাটিক ওয়েব পৃষ্ঠা তৈরীর কলাকৌশল সম্পর্কে গভীর জ্ঞান থাকে।

একজন ফ্রন্ট-এন্ড ওয়েব ডেভেলপার ক্লায়েন্ট সাইড ভাষা (এইচটিএমএল, সিএসএস, জাভাস্ক্রিপ্ট ) ব্যবহার করে স্ট্যাটিক ওয়েব পৃষ্ঠা তৈরী করে থাকে। ফ্রন্ট-এন্ড ওয়েব ডেভেলপারের তৈরী স্ট্যাটিক ওয়েব পৃষ্ঠা অনুসরণ ক’রে ব্যাক-এন্ড ওয়েব ডেভেলপার ওয়েবসাইটের ব্যাক-এন্ড তৈরি বা ডেভেলপ করে।

### ব্যাক-এন্ড ওয়েব ডেভেলপমেন্ট

স্ট্যাটিক ওয়েব পৃষ্ঠাকে ডাইনামিক ওয়েব পৃষ্ঠায় রূপান্তর করায় ব্যাক-এন্ড ওয়েব ডেভেলপমেন্ট। ব্যাক-এন্ড ওয়েব ডেভেলপমেন্ট ওয়েব ডেভেলপমেন্টের প্রথম ধাপ। যে ওয়েব ডেভেলপার স্ট্যাটিক ওয়েব পৃষ্ঠাকে ডাইনামিক ওয়েব পৃষ্ঠায় রূপান্তর করে তাকে ব্যাক-এন্ড ওয়েব ডেভেলপার বা ব্যাক-এন্ড ডেভেলপার বলা হয়। একজন ব্যাক-এন্ড ওয়েব ডেভেলপার ডাইনামিক ওয়েব পৃষ্ঠা তৈরীর কলাকৌশল সম্পর্কে গভীর জ্ঞান থাকে।

একজন ব্যাক-এন্ড ওয়েব ডেভেলপার সার্ভার-সাইড ভাষা (পিএইচপি, পাইথন, এএসপি ডট.নেট ইত্যাদি ) ও RDBMS (মাইএসকিউএল, mongoDB ইত্যাদি ) ব্যবহার করে ডাইনামিক ওয়েব পৃষ্ঠা তৈরী করে থাকে ব্যাক-এন্ড ওয়েব ডেভেলপার ফ্রন্ট-এন্ড ওয়েব ডেভেলপারের তৈরী স্ট্যাটিক ওয়েব পৃষ্ঠা বা ওয়েব ডিজাইনারের তৈরী স্ট্যাটিক ওয়েব পৃষ্ঠাকে ডাইনামিক ওয়েব পৃষ্ঠায় রূপান্তর করে।

### ওয়েব মাস্টারিং

তথ্যসূত্র
---------

1. ↑  "What is Web Development? - Definition from Techopedia"। *Techopedia.com* (ইংরেজি ভাষায়)। সংগ্রহের তারিখ ২০১৮-১২-০৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
অ্যামাজন ওয়েব পরিষেবাদির লোগো ওয়েব সেবার একটি উদাহরণ
**ওয়েব সার্ভিস** হল নেটওয়ার্কে সংযুক্ত বিভিন্ন কম্পিউটারে চালু থাকা বিভিন্ন সফটওয়্যারের মধ্যে আন্তক্রিয়ার একটি ব্যবস্থা। ওয়েব সার্ভিসগুলো সাধারণত সুনির্দিষ্ট স্পেসিফিকেশন অনুসারে প্রকাশিত কিছু ইন্টারফেস। মূলত এটি ওয়েব সার্ভিস ডেসক্রিপশন ল্যাংগুয়েজে লেখা হয়। একটি সফটওয়্যার যখন **ওয়েব সার্ভিস** গ্রহণ করে তখন আসলে এটি সেরকম একটি ইন্টারফেসে বার্তা পাঠায়। এই বার্তা সোপ (SOAP) প্রটোকল মেনে চলে। সার্ভিসের অনুরোধ কিংবা উত্তর উভয়েই এক্স এম এল এ লেখা হয়।

সাধারণ ওয়েব সার্ভিস
--------------------

### প্রতিনিধিত্বমূলক অবস্থা স্থানান্তর

২০০০ সালে রয় ফিল্ডিং তার গবেষণাপত্রে প্রথম এর আত্মপ্রকাশ করেন।

REST আর্কিটেকচারাল স্টাইলের ওয়েব পরিষেবাগুলি, RESTful ওয়েব পরিষেবা বলে অভিহিত হয় , যা ইন্টারনেটে কম্পিউটার সিস্টেমগুলির মধ্যে আন্তঃসংযোগ ব্যবস্থা প্রদান করে। RESTful ওয়েব পরিষেবাগুলি অনুরোধকারী সিস্টেমগুলিকে অ্যাক্সেস পেতে এবং ওয়েব সম্পদগুলির পাঠ্যরূপকে একটি অভিন্ন এবং পূর্বনির্ধারিত অবস্থাহীনভাবে ব্যবহার করার অনুমতি দেয়। RESTful ওয়েব সার্ভিসে , কোনো ওয়েব সম্পদের URI তে করা অনুরোধ সবসময় HTML , XML , JSON বা অন্য কোনো রূপে সাড়া পাঠাবে। ওয়েব সম্পদের কোনো পরিবর্তন হলে সেটিও সাড়ায় পাওয়া যায়। HTTP সাড়ার ক্ষেত্রে পদ্ধতিগুলো হচ্ছে GET, POST, PUT, DELETE ।

স্প্রিং কাঠামো ব্যবহার করে এই ধরনের ওয়েব সার্ভিস সহজেই তৈরী করা যায়। Restful ওয়েব সার্ভিস স্প্রিং কাঠামোর MVC স্থাপত্যের অংশ। এছাড়া গ্রাহক সিস্টেম তৈরিতে স্প্রিং কাঠামোর রেস্ট-কাঠামো ব্যবহার করা যায়।

#### সোয়াগ্গার

**সোয়াগ্গার** একটি মুক্ত উৎসের টুল যা প্রতিনিধিত্বমূলক অবস্থা স্থানান্তর ওয়েব সার্ভিসেস পরিকল্পনা , বাস্তবায়ন , ডকুমেন্টেশন এবং গ্রাহকনিরুপনে সহায়তা করে।

এর তিনটি অংশ রয়েছে :

* এডিটর : এটি কোনো ওপেনএপিআই তৈরিতে ব্যবহৃত হয়। এর url :
* ইউআই : এটির জন্য আপ্লিকেশনে ডিপেন্ডেন্সি সংযুক্তি করতে হয়। springfox-swagger2 ও springfox-swagger-ui । আপ্লিকেশনটি চালু রেখে url খুলতে হবে এইরূপ : http://<host>:<port>/<context root if available>/swagger-ui.html
* হাব : এই এডিটরের একটি দলগত সমন্বয়ের সংস্করণ।

তথ্যসূত্র
---------

1. ↑  "রেস্ট এপিআই কি"। ১০ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৯ ডিসেম্বর ২০১৯।
2. ↑  "Swagger"।

বহিঃসংযোগ
---------

* spring mvc 4 restful web services crud example resttemplate
ওয়াদি আল-বাইদা
**ওয়াদি আল-বাইদা**, মদিনায় অবস্থিত একটি উপত্যকা। এটি পৃথিবীর অন্যতম দর্শনীয় এবং বিস্ময়কর স্থান। হজ্জ ও ওমরার সময় অন্যন্য তীর্থযাত্রীদের পাশাপাশি স্থানীয়রাও এই উপত্যকায় বেড়াতে আসে। এই উপত্যকাকে **ওয়াদি-ই-জীনও** বলা হয়ে থাকে। উপত্যকাটি মসজিদে নববীর উত্তর পশ্চিম দিকে প্রায় ৩০ কিলোমিটার দূরে অবস্থিত। আল-বাইদার চরপাশ অসংখ্য পাহাড় দিয়ে ঘেরা।

কিংবদন্তি
---------

ওয়াদি আল-বাইদা নিয়ে যে কাহিনী প্রচলিত তা হলো, এই উপত্যকায় জীনরা বসবাস করেন। একসময় বিশ্ব নবী মোহাম্মদ (সাঃ) উপত্যকায় জীনদের সাথে একটি বৈঠক করেন। যেখানে তিনি জীনদের সাথে চুক্তি করেন তারা মানুষের কোন ক্ষতি করবে না। কথিত আছে এই উপত্যকায় কোন গাড়ির ইঞ্জিন বন্ধ অবস্থায় রাখলে সেটি নিজে নিজেই চালু হয়ে যায় এবং মদিনার দিকে ফিরে আসতে থাকে। বিজ্ঞানীদের মতে, এ উপত্যকার চারপাশের পাহাড়ে চৌম্বকীয় শক্তির কারণে এমনটি হয়ে থাকে।

তথ্যসূত্র
---------

1. 1 2  Yousuf Muhammad,Madinah (২৩ মার্চ ২০১২)। "Picturesque Wadi Al-Baida attracts Madinah visitors"। *আরব নিউজ*। সংগ্রহের তারিখ ২০১৩-০৫-২৯।

| * দে
* স
সৌদি আরবের বিভিন্ন বিষয়ের নিবন্ধসমূহ |
| --- |
| ইতিহাস  •  প্রশাসনিক অঞ্চল  •  ভূগোল  •  অর্থনীতি  •  রাজনীতি  •  বৈদেশিক সম্পর্ক  •  সরকার ব্যবস্থা  •  জনপরিসংখ্যান  •  সংস্কৃতি  •  পরিবহন ব্যবস্থা  •  পর্যটন  •  সামরিক বাহিনী  •  ভাষা  •  ধর্মবিশ্বাস  •  বর্ষপঞ্জী  •  সংবাদপত্র  •  বিশ্ববিদ্যালয়সমূহ  •  জাতীয় পতাকা  •  জাতীয় সঙ্গীত  •  নগর  •  শিল্পকলা  •  খেলাধুলা  •  শিক্ষাব্যবস্থা  •  জাতীয় প্রতীক  •  সাহিত্য  •  জাতীয় দিবস |
**কচি সংসদ** হলো একটি টেলিফিল্ম, যা '৯০ এর দশকে দূরদর্শন প্রথম সম্প্রচার করা হয়। এই টেলিফিল্মটি প্রখ্যাত লেখক রাজশেখর বসুর  (পরশুরাম) ছোট গল্প "কচি স্ংসদ" অনুসৃত। এই টেলিফিল্মটি পরিচালনা করেছিলেন অশোক মুখোপাধ্যায়। মুখ্যভূমিকায় অভিনয় করেন মেঘনাদ ভট্টাচার্য্য, রমাপ্রসাদ বনিক, অনিল দে প্রমুখ।

কাহিনী
------

ব্রজেন উকিল শরতের ছুটিতে অনিচ্ছাসত্তেও পরিবার নিয়ে দার্জিলিং ঘুড়তে যায়। দার্জিলিংএ গিয়ে ব্রজেনের সাথে দেখা হয় ডুম্রাওনের মোক্তার নকুর মামার সাথে। তিনি দার্জিলিং এসেছেন পাগলাটে ভাইপো কেষ্টর বিবাহ উপলক্ষে। কেষ্ট সম্প্রতি কতগুলো ছোঁড়ার সর্দার হয়ে এক সমিতি গঠন করেছে, নাম কচি সংসদ। কচি সংসদের সদস্যরা ইতিমধ্যেই দার্জিলিংএর মুনসাইন ভিলাতে উপস্থিত। সংসদের সেক্রেটারি পেলব রায়। সংসদের বাকি সভ্যরা হল শিহরন সেন, বিগলিত ব্যানার্জি, অকিঞ্চিৎ কর, হুতাশ হালদার, দোদুল দে এবং লালিমা পাল।

দিন কয়েক পরে কেষ্টাও উপস্থিত হয় দার্জিলিং, টুনিদির ননদ পদ্মমধু বোসকে বিবাহের জন্য। সেখানে ব্রজেনের মধ্যস্থতায় এক অভিনব মতামত যাচাই পর্ব অনুষ্ঠিত হয়। শেষ পর্যন্ত হাস্যকর মতামত যাচাই পর্ব ব্যর্থ হওয়ার পরে কেষ্টা কচি সংসদ ভেঙ্গে দিয়ে ভোরের ট্রেনে টুনিদিদির পরিবারের সাথে কলকাতায় ফেরে।

অভিনেতা-অভিনেত্রী
-----------------

* মেঘনাদ ভট্টাচার্য্য
* রমাপ্রসাদ বনিক
* অনিল দে
* বিদ্যুৎ নাগ
* সরস্বতী বন্দ্যোপাধ্যায়
* লক্ষ্মী দাশগুপ্ত
* দেবশ্রী দাশগুপ্ত
* শিবশঙ্কর ঘোষ
* কমল মান্না
* শ্যামল ঘোষ
* শ্যামল চক্রবর্ত্তী
* গৌতম চক্রবর্ত্তী
* প্রসেনজৎ রক্ষিত
* উৎপল চক্রবর্ত্তী
* ভাস্কর চক্রবর্ত্তী
* অনিল সাহা

কলাকুশলী
--------

* অশোক মুখোপাধ্যায় (পরিচালনা, টাইটেল সং)
* চন্দন সেন (চিত্রনাট্য)
* বাসব সিনহা (চিত্রগ্রহণ)
* সুদীপ্ত ভৌমিক (সম্পাদনা)
* জয়দীপ ঘোষ (শব্দগ্রহণ)
* তড়িৎ চৌধুরী (শিল্প নির্দেশনা)
* মুরারী রায়চৌধুরী (সঙ্গীত পরিচালনা)
* রামাশিস্ বক্সী (সহকারী পরিচালক)
* প্রবাল চক্রবর্ত্তী (সহকারী পরিচালক)
* অসিত সেন (স্থির চিত্র)
* বাপী নিখিল গোরা (আলো)
* সুদীপ বসু (কর্মাধ্যক্ষ)

তথ্যসূত্র
---------

1. ↑  "Kochi Sansad [Club for Tender Spirits]: Translation of A Short Story By Parashuram (or Rajsekhar Basu) [Parabaas Translation]"। *www.parabaas.com*। সংগ্রহের তারিখ ২০২১-০২-১১।
2. ↑  Rajsekhar Basu (রাজশেখর বসু) (১৯৫০-০১-০৫)। *Poroshuram Golpo Samagra ( পরশুরাম গল্পসমগ্র )*।
কাই টাক সুড়ঙ্গের প্রবেশ পথ, কোয়লোন বে 
**কাই টাক সুড়ঙ্গ** (প্রথাগত চীনা: 啟德隧道; সরলীকৃত চীনা: 启德隧道; ফিনিন: *Qǐdé Suìdào*; ক্যানটোনীয় ইয়েল: *kai2 dak1 seui6 dou6*), সাধারনত পরিচিত **এয়ারপোর্ট টানেল** (প্রথাগত চীনা: 機場隧道; সরলীকৃত চীনা: 机场隧道) হল হংকং-এর কোয়লোন এলাকায় অবস্থিত একটি সুড়ঙ্গ। এটি যুক্ত করেছে কোয়লোন বে ও মা টাউ কোক অঞ্চলকে হংকং আন্তর্জাতিক বিমানবন্দরকে (কাই টাক বিমানবন্দর)। এই সুড়ঙ্গটি রুট ৫-এর অংশ।

এই সুড়ঙ্গটি সহজেই যুক্ত করেছে সুড়ঙ্গের দুই প্রান্তকে।এই সুড়ঙ্গটি নির্মানের পূর্বে কোয়লোন শহর খেয়া দ্বারা সুড়ঙ্গের অপর প্রান্তের সঙ্গে যুক্ত ছিল। (香港街道與地區) (১৯৭৮), ল্যান্ড ডিপার্টমেন্ট, এইচকেএসএকে.</ref> কাই টাক সুড়ঙ্গ বর্তমানে পরিচালনা ও পরিচর্যা করে গ্রেট লাকি (এইচ.কে.) কোম্পানি লিমিটেট।

ইতিহাস
------

 কাই টাক সুড়ঙ্গ
সুড়ঙ্গটি নির্মান শুরু হয় ১৯৭৫ সালে, কিন্তু এর নির্মান কঠিন হয়ে পড়ে যখন বিমানবন্দরের রানওয়ের নিচে সুড়ঙ্গ খননের কাজ চলতে থাকে, ফলে ১৯৮২ সালের আগে এটি নির্মান করা সম্ভব হয়নি। দ্বীমুখী দক্ষিণ সুড়ঙ্গটি ১৯৮২ সালে উদ্ভোদন হয় বিকাল ৩:০০ ঘটিকায় ২৯ জুন ১৯৮২ সালে।  উত্তর মুখী সুড়ঙ্গটি উদ্ভোদন হয় ৮ অক্টোবর ১৯৮২ সালে । এয়ার্পোর্ট টানেল হল হংকং-এর প্রথম শুল্ক মুক্ত সুড়ঙ্গ।

কাই টাক বিমানবন্দর বন্ধ হয় ১৯৯৮ সালে। হংকং সরকার আবার এই টানেলের নাম রাখেন **কাই টাক টানেল** ২ মার্চ ২০০৬ সালে যে সুড়ঙ্গটি প্রভাবিত হয় ২০০৬ সালে , after several years of consultation with groups including the কোয়লোন শহর জেলা কাউনসিল.

বৈশিষ্ট
-------

এই সুড়ঙ্গ পথটি এক জোড়া সুড়ঙ্গ নিয়ে গঠিত।সুড়ঙ্গ দুটির প্রতিটি ৭ মিটার ব্যাস ও ১.২৬ কিমি দৈর্ঘ্য বিশিষ্ট।. দক্ষিণ মুখী সুড়ঙ্গ যানবাহন পরিবহন করে কোয়লোন বে থেকে মা টাউ কোক -এর দিকে। A point of interest is that the eastbound tunnel branches off onto Sung Wong Toi Road. এটি হংকং এর এক মাত্র বড় সুড়ঙ্গ যেটি নির্মান করা হয়েছে *কাট এন্ড কভার* পদ্ধতিতে।

তথ্যসূত্র
---------

1. 1 2 3  Hong Kong Yearbook 1999, HKSAR.
2. ↑  ""Bubbly" opening for airport tunnel"। *South China Morning Post*। ৩০ জুন ১৯৮২। পৃষ্ঠা 16।
3. ↑  "Airport tunnel fully operational at last"। *South China Morning Post*। ৭ অক্টোবর ১৯৮২। পৃষ্ঠা 17।
4. ↑  Airport Tunnel renamed as Kai Tak Tunnel - Hong Kong Government press release. Retrieved on May 29, 2008.
5. ↑  Hong Kong Guide 2006, Survey and Mapping Office, HKSAR.
কচ্ছ সূচিকর্মটি ভারতের গুজরাটের কাঁচ জেলার উপজাতি সম্প্রদায়ের একটি হস্তশিল্প এবং টেক্সটাইল স্বাক্ষর শিল্প ঐতিহ্য। সমৃদ্ধ নকশাগুলি সহ এই সূচিকর্মটি ভারতীয় সূচিকর্ম ঐতিহ্যে উল্লেখযোগ্য অবদান রেখেছে। সূচিকর্ম, সাধারণত মহিলাদের দ্বারা চর্চা করা হয় সাধারণত তুলোর কাপড়ের উপর, তুলা বা রেশমের থ্রেড ব্যবহার করে নেট আকারে করা হয়। নির্দিষ্ট নিদর্শনগুলিতে এটি সিল্ক এবং সাটিনের উপরেও তৈরি করা হয়। গৃহীত সেলাইয়ের ধরনগুলি হ'ল "স্কোয়ার চেইন, ডাবল বোতামহোল, প্যাটার্ন ডার্নিং, রানিং সেলাই, সাটিন এবং স্ট্রেইট সেলাই"। রঙিন সূচিকর্মের স্বাক্ষর প্রভাবটি যখন অভলা নামে ছোট আয়নাগুলি জ্যামিতিক আকারের ডিজাইনের উপরে সেলাই করা হয়। রাবারীর উপজাতি উপ-গোষ্ঠীগুলির উপর নির্ভর করে গারসিয়া জাট এবং মুতাভা এই নৈপুণ্যের কাজের সাথে জড়িত বহু হাতের সূচিকর্মিত নৃতাত্ত্বিক শৈলীর বিকাশ ঘটেছে। এই ছয়টি শৈলী: সুফ, খারেেক, পাকো, রাবারি, গারশিয়া জট এবং মুতাভা।

বাণিজ্য সম্পর্কিত বৌদ্ধিক সম্পত্তি অধিকার (টিআরআইপিএস) চুক্তির ভৌগোলিক ইঙ্গিতের তালিকার অধীনে কাঁচের এই সূচিকর্ম পণ্যটি নিবন্ধভুক্ত করা হয়েছে। মার্চ ২০১৩ এ, এটি ভারত সরকারের জিআই অ্যাক্ট ১৯৯৯ এর অধীনে "কাঁচ সূচিকর্ম" হিসাবে তালিকাভুক্ত হয়েছিল, ক্লাস ২৪ টেক্সটাইল এবং টেক্সটাইল সামগ্রীর নিয়ন্ত্রক প্যাটেন্টস ডিজাইনস এবং ট্রেডমার্কের দ্বারা নিবন্ধিত হয়েছে এবং এর লোগো নভেম্বর ২০১৫ তে নিবন্ধিত হয়েছে আবেদন সংখ্যা ৫০৯ তারিখ ৮ জানুয়ারী ২০১২।

অবস্থান
-------

এই পণ্যটি কাঁচ জেলার বেশ কয়েকটি গ্রামে তৈরি করা হয়, যা ২৪°৪৪′৮″এন৬৮° ০৭′২৩″ই এবং ২৪°৪১′৩০″এন৭১°৪৬′৪৫″ই এর ভৌগোলিক স্থানাঙ্কের মধ্যে অবস্থিত। এই গ্রামগুলি হ'ল আবদাসা, আঞ্জার, ভচাউ, ভূজ, লক্ষপত, মান্দভি, মুন্ডরা, নখাত্রানা এবং রাপার।

ইতিহাস
------

আফগানিস্তান, গ্রীস, জার্মানি, ইরান এবং ইরাকের মতো দেশগুলি গুজরাটে স্থানান্তরিত হওয়ার পরে ষষ্ঠদশএবং সপ্তদশ শতাব্দীতে কচ্ছ সূচকের ইতিহাস পাওয়া যায় আরও বলা হয় যে মোচিস নামে পরিচিত মুচিররা সিন্ধুর মুসলিম সূফী সাধুগণ এই শিল্পরূপে প্রশিক্ষিত ছিলেন। আর্ট ফর্মটি কাঁচের মারাত্মক শুষ্ক ও অতি উত্তপ্ত পরিস্থিতি বিবেচনা করে কেবল তাদের নিজস্ব পোশাকের চাহিদা মেটাতে নয়, জীবিকা নির্বাহের জন্য একটি বৃত্তি হয়ে ওঠে। এটি মা থেকে মেয়ের কাছে শেখানো দক্ষতার সাথে একটি জেনারাল আর্টে পরিণত হয়েছিল। তারা উৎসব উপলক্ষে এবং দেবদেবীদের সজ্জিত করতে এবং আয়ের উৎস তৈরি করার জন্য পোশাক সূচিকর্ম করেছিল।

তথ্যসূত্র
---------

**Bibliography**

* Dhamija, Jasleen (২০০৪)। *Asian Embroidery*। Abhinav Publications। আইএসবিএন 978-81-7017-450-9।
* Naik, Shailaja D. (১৯৯৬)। *Traditional Embroideries of India*। APH Publishing। আইএসবিএন 978-81-7024-731-9।
**আলী মামুদ পূর্ণ গোপীনাথপুর আলিম মাদ্রাসা** বাংলাদেশের জয়পুরহাট জেলার একটি আলিয়া মাদ্রাসা। এটি জয়পুরহাট জেলার আক্কেলপুর উপজেলাই গোপীনাথপুর ইউনিয়নে পূর্ন গোপীনাথপুর গ্রামে অবস্থিত। মাদ্রাসার দাখিল ও আলিম শ্রেণী বাংলাদেশ মাদ্রাসা শিক্ষাবোর্ডের অধীনে পরিচালিত হয়। মাদ্রাসার বর্তমান অধ্যক্ষের নাম মাওলানা মামুনূর রশিদ।

ইতিহাস
------

১৯৭০ সালে মাদ্রাসাটি প্রতিষ্ঠিত হয়। রিয়াজ কাজী আলী মামুদ পূর্ণ গোপীনাথপুর আলিম মাদ্রাসা প্রতিষ্ঠা করেন এবং মাদ্রাসার জন্য জমি দান করেন রিয়াজ কাজি ও আনার আলী খলিফা। ২০০২ সালে মাদ্রাসাটি এমপিও ভুক্ত অনুমোদন লাভ করে। আলী মাহমুদপুর গ্রাম ও পূর্নগোপীনাথপুর গ্রামের নাম অনুসারে মাদ্রাসাটির নাম রাখা হয়। মাদ্রাসাটি আক্কেলপুর উপজেলার একটি প্রাচীন মাদ্রাসা । বর্তমান মাদ্রাসাটি মাদ্রাসা শিক্ষাবোর্ডের অধীনে পরিচালিত হয়।

ব্যবস্থাপনা
-----------

মাদ্রাসা পরিচালনার জন্য হান্নান খলিফা কে সভাপতি করে ১১ জন বিশিষ্ট পরিচালনা পরিষদ রয়েছে। মাদ্রাসার অধ্যক্ষ মাওলানা মামুনূর রশিদ। মাদ্রাসার মূল ভবনটি একটি দু্ই তালা ভবন। এ প্রতিষ্ঠানে সহ-শিক্ষা ব্যবস্থা রয়েছে। এ মাদ্রাসায় আলিম (উচ্চ মাধ্যমিক) পর্যায় পর্যন্ত শিক্ষালাভের সুযোগ রয়েছে। বর্তমানে ছয় শতাধিক শিক্ষার্থী অধ্যয়নরত আছে। প্রত্যেক বছর এ প্রতিষ্ঠান থেকে আলিম, দাখিল, জেডিসি ও ইবতেদায়ী সমাপনী পরীক্ষায় কৃতিত্বের সাথে শিক্ষার্থীরা ফলাফল করে আসছে।

আরো দেখুন
---------

* বাংলাদেশ মাদ্রাসা শিক্ষাবোর্ড
* ইসলামী বিশ্ববিদ্যালয়, বাংলাদেশ
* তামিরুল মিল্লাত মাদ্রাসা
* বাংলাদেশের আলিয়া মাদ্রাসার তালিকা

তথ্যসূত্র
---------

1. ↑  "২০১৮-১৯ সেশনের বৃত্তির তালিকা" (পিডিএফ)। *দৈনিক শিক্ষার আলো*। ২০২২-০৯-২৫ তারিখে মূল (পিডিএফ) থেকে আর্কাইভ করা। সংগ্রহের তারিখ ২০২২-০৯-০৭।
2. ↑  "আলী মামুদ পূর্ণ গোপীনাথপুর আলিম মাদ্রাসা , Rajshahi Division , Bangladesh"। *mapsus.net* (ইংরেজি ভাষায়)। সংগ্রহের তারিখ ২০২২-০৯-০৭।
3. ↑  "All Boards Electronic Activity"। *www.ebmeb.gov.bd*। সংগ্রহের তারিখ ২০২২-০৯-০৭।
**কাচারী পাড়া জামে মসজিদ, পাবনা** জেলার সুপ্রাচীন ঐতিহ্যবাহী একটি মসজিদ। মসজিদটি ১৮৮৯ খ্রিস্টাব্দে প্রতিষ্ঠা করা হয়েছিলো। মসজিদটি পাবনা শহরের নিকটে অবস্থিত হওয়ায় এখানে দর্শনার্থী ঘুরতে আসেন।

ইতিহাস
------

১৮৮৯ সালে এ মসজিদটি প্রতিষ্ঠিত হয়। কোর্ট ও প্রশাসনিক এলাকায় এ মসজিদটি গড়ে ওঠায় এর নামকরণ করা হয় কাচারী পাড়া জামে মসজিদ। সরকারি ও স্থাপত্য সময়ে স্বল্পসংখ্যক মুসলমানদের উদ্যোগে এ মসজিদটি নির্মাণ করা হয়। মসজিদটি নির্মানের প্রধান উদ্যোক্তার নাম হারুন চাপরাশির উল্লেখযোগ্য, মসজিদটির জমি দান করেছিলেন সৌরভ প্রামানিক নামে এক ব্যক্তি। তবে শোনা যায় এই মসজিদ নির্মানে পাবনার আজিম চৌধুরী সহয়তা করেছিলো।

অবস্থান
-------

এটি বাংলাদেশের রাজশাহী বিভাগের পাবনা সদরের কোর্ট ও প্রশাসনিক এলাকায় অবস্থিত।

বর্ণনা
------

মসজিদটি নিমার্ণে ঔপনিবেশিক ধারার ইন্দো-ইসলামিক রেনেসাঁ স্থাপন শৈলী অনুসরণ করা হয়েছে। মসজিদটিতে কয়েকটি নান্দনিক সুউচ্চ গম্বুজ ও মিনার রয়েছে, যা দর্শনার্থীদের আকর্ষণ করতে সহযোগিতা করে। মসজিদটি নির্মানে তৎকালীন সরকারী কর্মচারীরাও আর্থিক সহায়তা করেছিলেন। মসজিদটি স্থাপত্যশৈলীতে রয়েছে মধ্যযুগের মুসলিম শিল্পধারা। ২৬ টি ছোট বড় গম্বুজ ও ৮ ফুট উঁচু এই ধারার প্রকাশ এছাড়াও রয়েছে ৭০ ফুট উচ্চতা বিশিষ্ট একটি মিনার। মসজিদের খিলান ও সুউচ্চ মিনার  বাড়িয়ে দিয়েছে নান্দনিকতা। এখানে একসাথে প্রায় দেড় হাজার মুসল্লীর অধিক নামাজ আদায় করতে পারে।

আরো দেখুন
---------

* ভাড়ারা মসজিদ
* চাটমোহর শাহী মসজিদ

তথ্যসূত্র
---------

1. ↑  Samachar, পাবনা সমাচার :: Pabna। "দৃষ্টিগোচর এখন ঐতিহ্যবাহী কাচারী পাড়া জামে মসজিদ"। *Sottapon Sirajganj* (ইংরেজি ভাষায়)। সংগ্রহের তারিখ ২০২১-০৪-১৯।
2. ↑  "১২৫ বছরের পুরনো পাবনার কাচারি পাড়া জামে মসজিদ || ETV News"।
3. ↑  "কাচারি পাড়া জামে মসজিদ, পাবনা"। *www.poriborton.news*। ২০২১-০৪-১৯ তারিখে মূল থেকে আর্কাইভ করা। সংগ্রহের তারিখ ২০২১-০৪-১৯।
4. ↑  "পাবনার কাচারি পাড়া জামে মসজিদ – অচিন দেশে"। ২০২১-০৪-১৯ তারিখে মূল থেকে আর্কাইভ করা। সংগ্রহের তারিখ ২০২১-০৪-১৯।
5. ↑  TV, Ekushey। "১২৫ বছরের পুরনো পাবনার কাচারি পাড়া জামে মসজিদ - 07 June 2019 Friday, 10:50 AM"। *Ekushey TV* (ইংরেজি ভাষায়)। সংগ্রহের তারিখ ২০২১-০৪-১৯।
6. ↑  "পাবনার কাচারি পাড়া জামে মসজিদ – অচিন দেশে"। ২০২১-০৪-১৯ তারিখে মূল থেকে আর্কাইভ করা। সংগ্রহের তারিখ ২০২১-০৪-১৯।
এভেরন, ফ্রান্সের কাঁচা দুধ
**কাঁচা দুধ** বা **অপাস্তুরিত দুধ** হল এমন দুধ যা পাস্তুরিত করা হয়নি, একটি প্রক্রিয়া যাতে সংক্রামক জীবাণু মেরে ফেলার জন্য তরলকে গরম করা হয় এবং শেলফ লাইফ বাড়ানো হয়। 

কাঁচা দুধের প্রবক্তারা ভাল স্বাদ, ভাল পুষ্টি, স্বাস্থ্যকর ইমিউন সিস্টেম তৈরিতে অবদান এবং অ্যালার্জি থেকে সুরক্ষা সহ সেবনের জন্য অসংখ্য অনুমিত সুবিধার কথা বলেন।  যাইহোক, সেবনের কোন সুস্পষ্ট সুবিধা পাওয়া যায় নি, এবং চিকিত্সক সম্প্রদায় নোট করে যে এই পণ্যগুলি থেকে বিপজ্জনক দুধবাহিত রোগে আক্রান্ত হওয়ার ঝুঁকি বাড়ায়।  এই বর্ধিত ঝুঁকির যথেষ্ট প্রমাণ, কোন সুস্পষ্ট সুবিধার অভাবের সাথে মিলিত হয়েছে। সারা বিশ্বের বিভিন্ন দেশ হয় কাঁচা দুধ বিক্রি নিষিদ্ধ করে বা বিক্রি করার সময় প্যাকেজিংয়ে সতর্কীকরণ লেবেল আবশ্যক করে।

যে দেশে এটি বিক্রয়ের জন্য উপলব্ধ, সেখানে এর প্রাপ্যতা এবং বিক্রয়ের আশেপাশে প্রবিধান পরিবর্তিত হয়। ইউরোপীয় ইউনিয়নের সদস্য রাষ্ট্রগুলি কাঁচা দুধ বিক্রি নিষিদ্ধ বা সীমাবদ্ধ করতে পারে, তবে এটি সম্পূর্ণরূপে নিষিদ্ধ নয়; কিছু সদস্য রাষ্ট্রে, ভেন্ডিং মেশিনের মাধ্যমে কাঁচা দুধ বিক্রির অনুমতি দেওয়া হয়, যদিও প্যাকেজিং করা দুধ সাধারণত ভোক্তাদের খাওয়ার আগে ফুটিয়ে নেওয়ার নির্দেশ দেয়।  মার্কিন যুক্তরাষ্ট্রে, কিছু ডেইরি *নিম্ন-তাপমাত্রার ভ্যাট পাস্তুরাইজেশন* গ্রহণ করেছে, যা তারা বলে যে কাঁচা দুধের মতো একটি পণ্য তৈরি করে।

আরো দেখুন
---------

* অন্ত্রিক অণুজীব
* চিকিৎসাবৈজ্ঞানিক নীতিশাস্ত্র
* হাইজিন হাইপোথিসিস
* কাঁচা খাদ্যবাদ
* শিশুর খাদ্য নিরাপত্তা

তথ্যসূত্র
---------

1. ↑  Beecher, Cookson (১২ জানুয়ারি ২০১৬)। "Raw milk's 'explosive growth' comes with costs to the state"। *Food Safety News*। Seattle। সংগ্রহের তারিখ ২৪ জানুয়ারি ২০১৬।
2. ↑  Sozańska, Barbara (২০১৯-০২-২২)। "Raw Cow's Milk and Its Protective Effect on Allergies and Asthma": E469। আইএসএসএন 2072-6643। ডিওআই:10.3390/nu11020469 অবাধে প্রবেশযোগ্য। পিএমআইডি 30813365। পিএমসি 6413174 অবাধে প্রবেশযোগ্য।
3. ↑  Smith, Terri Peterson (৩১ আগস্ট ২০১০)। "Got *E. coli*? Raw Milk's Appeal Grows Despite Health Risks"। *Scientific American*। সংগ্রহের তারিখ ১৮ সেপ্টেম্বর ২০১২।
4. ↑  "Raw drinking milk: what are the risks? | EFSA"। *www.efsa.europa.eu* (ইংরেজি ভাষায়)। সংগ্রহের তারিখ ২০২১-১০-২৬।

বহিঃসংযোগ
---------

* নিউ ইয়র্ক টাইমস: এই দুধ কি বৈধ হওয়া উচিত?
* সিডিসি: স্বাস্থ্য ঝুঁকি এখনও কালো এবং সাদা
* ফ্লোরিডা স্বাস্থ্য বিভাগের কাঁচা দুধ খাওয়ার ঝুঁকি
* এফডিএ: কাঁচা দুধ প্রশ্ন ও উত্তর
* এফডিএ: কাঁচা দুধের বিপদ
*
**কটন কলেজিয়েট সরকারী উচ্চতর মাধ্যমিক বিদ্যালয়** বা **কটন কলেজিয়েট স্কুল** ভারতের আসাম রাজ্যের গুয়াহাটির পানবাজারে অবস্থিত একটি বিদ্যালয়। ব্রিটিশ রাজত্বকালে ঔপনিবেশিক আসামের কমিশনার কেপ্তেইন ফ্রান্সিস জেনকিন্স ডাঙরীয়া ১৮৩৫ সালে এই বিদ্যালয় "গৌহাটী গভর্নমেন্ট সেমিনারী" নামে স্থাপন করেছিলেন। এটি উত্তর-পূর্ব ভারতের প্রথম আধুনিক শিক্ষা প্রদান করা বিদ্যালয়। বিদ্যালয়টিতে ষষ্ঠ শ্রেণী থেকে দ্বাদশ শ্রেণী পর্যন্ত পাঠদানের ব্যবস্থা আছে। শিক্ষার মাধ্যম হল অসমীয়া। এর দশম শ্রেণীর ছাত্ররছাত্রীগণ অসম মাধ্যমিক শিক্ষা পরিষদ-এর অধীনে হাইস্কুল শিক্ষান্ত পরীক্ষায় অবতীর্ণ হয় এবং দ্বাদশ শ্রেণীর ছাত্রছাত্রীরা অসম উচ্চতর মাধ্যমিক শিক্ষা সংসদ-এর অধীনে উচ্চতর মাধ্যমিক চূড়ান্ত পরীক্ষায় অবতীর্ণ হয়।

ইতিহাস
------

১৮৩৪ সালে ব্রিটিশ ইস্ট ইন্ডিয়া কোম্পানীর অধীনস্থ আসামের কমিশনার কেপ্তেইন ফ্রান্সিস জেনকিন্স (১৮৩৪-৬১) বড় অসমীয়া যুবকদের শিক্ষার প্রতি আগ্রহী করতে চারটি সদর গৌহাটী, দরং, নগাঁও এবং বিশ্বনাথ ইংরাজী শিক্ষার বিদ্যালয় স্থাপনের জন্য সরকারকে আবেদন জানিয়েছিলেন। এর সঙ্গে তিনি বিদ্যালয় স্থাপনের জন্য গুয়াহাটির স্থানীয় বাসিন্দাদের থেকে ১,৭৪০ টাকা অনুদান লাভ করেছিলেন। সেই সময়ে গুয়াহাটি অঞ্চলর মোট জনসংখ্যা ৫,৮০০ জন ছিল। ১৮৩৫ সালে ভারত সরকার থেকে অনুমতি লাভ করার পর এক বছরে ৫৮ জন ছাত্রকে "গৌহাটী স্কুল" নামে বিদ্যালয়টির আরম্ভ করা হয়। মাসিক ১৫০ টাকা বেতনে মিস্টার সিংগারকে বিদ্যালয়টির প্রথম শিক্ষকের নিযুক্তি দেয়া হয়।

১৮৩৮ সালে মিস্টার রবিনসন গৌহাটী স্কুলের নতুন প্রধান শিক্ষক হিসাবে মাসিক ৩০০ টাকা বেতনে দায়িত্বভার গ্রহণ করে। এর সঙ্গে বিদ্যালয়টিকে "গৌহাটী গভর্নমেন্ট সেমিনারী" নামে নামকরণ করা হয়। ধীরে ধীরে বিদ্যালয়ে ছাত্রের সংখ্যা ৩৪০ পর্যন্ত বৃদ্ধি পাওয়ায় ১৮৪০ সালে অনুদান তুলে দিয়ে বিদ্যালয়টির পরিসর বৃদ্ধি করা হয়। ১৮৬৫ সালে সরকার বিদ্যালয়টিকে কলেজিয়েট পর্যায় পর্যন্ত উন্নীত করে।

অবস্থান
-------

কটন কলেজিয়েট স্কুল আসামের কামরূপ মহানগর জেলার গুয়াহাটির পানবাজারে অবস্থিত।

শিক্ষা
------

বিদ্যালয়টিতে ষষ্ঠ শ্রেণী থেকে দ্বাদশ শ্রেণী পর্যন্ত পাঠদানের ব্যবস্থা আছে। শিক্ষার মাধ্যম হল অসমীয়া। এর দশম শ্রেণীর ছাত্রগণ অসম মাধ্যমিক শিক্ষা পরিষদ-এর অধীনে হাইস্কুল শিক্ষান্ত পরীক্ষায় অবতীর্ণ হয় এবং দ্বাদশ শ্রেণীর ছাত্ররা অসম উচ্চতর মাধ্যমিক শিক্ষা সংসদ-এর অধীনে উচ্চতর মাধ্যমিক চূড়ান্ত পরীক্ষায় অবতীর্ণ হয়।

### ভর্তি

ষষ্ঠ এবং অষ্টম শ্রেণীতে ভর্তির জন্য বাছাই পরীক্ষা অনুষ্ঠিত হয়। একাদশ শ্রেণীর কলা, বিজ্ঞান এবং বাণিজ্য শাখার ভর্তি হাইস্কুল শিক্ষান্ত পরীক্ষার ফলাফলের ওপর ভিত্তি করে করা হয়।

উল্লেখযোগ্য ছাত্রসমূহ
---------------------

* আনন্দরাম বরুয়া
* তরুণ রাম ফুকন
* কমল নারায়ণ চৌধুরী
* হীরেন গোহাঁই
* অমরজ্যোতি চৌধুরী

তথ্যসূত্র
---------

1. ↑  "Revival blueprint for Assam's oldest school"। *The Telegraph*। এপ্রিল ২০০৮। সংগ্রহের তারিখ ৯ জুলাই ২০১৭।
2. ↑  About Us: প্রাতিষ্ঠানিক ওয়েবসাইট
3. ↑  "A tale of the first torchbearer of higher education in Northeast - Heritage / Cotton Collegiate School"। *www.telegraphindia.com* (ইংরেজি ভাষায়)। সংগ্রহের তারিখ ২০১৯-১১-২০।
**চতুর্থ গোপাল**(যাকে পূর্বে গোপাল তৃতীয় বলা হত) ছিলেন ভারতীয় উপমহাদেশের বাংলা অঞ্চলে পাল রাজা কুমারপালের উত্তরসূরি এবং পুত্র, এবং পাল বংশের উনিশতম শাসক কমপক্ষে ১৫ বছর রাজত্ব করেছিলেন। বর্তমানে ব্রিটিশ লাইব্রেরিতে থাকা একটি পাণ্ডুলিপি দ্বারা প্রমাণিত।

চতুর্থ গোপাল শৈশবে সিংহাসনে আরোহণ করেন, তার রাজীবপুর তাম্রশাসনের ৩০ নম্বর শ্লোক দ্বারা নির্দেশিত, যা তার রাজত্বের ২য় বছরে জারি: "চতুর্থ গোপাল শৈশবে খেলাধুলা করে কর্পূরের ধুলো বর্ষণ করে নিজের খ্যাতি বাড়িয়ে তোলেন"। যাইহোক, একই তাম্রশাসনে, যদিও গোপাল চতুর্থকে *পরমেশ্বর পরমভট্ট্রাক মহারাধিরাজ* হিসাবে উল্লেখ করা হয়েছে, *মদনপালকে* রাজা এবং রাজমন্ত্রী হিসাবে উল্লেখ করা হয়েছে, তাছাড়া সেই বছরটিকে মদনপালের রাজত্বের দ্বিতীয় বছর হিসাবেও উল্লেখ করা হয়েছে। ইয়সুজ ফুরুই এটাকে তার যুবতী ভাইপোর জন্য মদনপালের রাজত্বের প্রমাণ বলে মনে করেন। মদনাপালের ৩ সালের তারিখের বিহার পার্বত্য চিত্র শিলালিপিটি মদনপালের 'বিজয়ী' রাজত্বকে নির্দেশ করে, যখন নোংগধ শিলালিপি, তারিখ ১২০১ বিক্রম যুগের তার ১ বা ২ সালের সমতুল্য, তার রাজত্ব সম্পর্কে ইঙ্গিত না করে শুধুমাত্র তার নাম উল্লেখ করে। ফুরুই এই সিদ্ধান্তে উপনীত হন যে মদনপাল চতুর্থ গোপালের দ্বিতীয় রাজত্বকালের পরপরই সিংহাসন দখল করেন। যাইহোক, চতুর্থ গোপাল বিহার অঞ্চলে তার ১৪ তম বছর পর্যন্ত তার উপস্থিতি বজায় রেখেছিলেন, একটি সমান্তরাল রাজত্বের পরামর্শ দিয়েছিলেন।

যুদ্ধে জয়ী হলেও চতুর্থ গোপাল একটি যুদ্ধে নিহত হন। তাঁর স্থলাভিষিক্ত হন তাঁর কনিষ্ঠ কাকা মদনপাল ।

আরও দেখুন
---------

* বাংলার শাসকদের তালিকা

তথ্যসূত্র
---------

1. ↑  Furui, Ryosuke (জানুয়ারি ২০১৫)। "Rajibpur Copper Plate Inscriptions of Gopāla IV and Madanapāla"। New Series।
2. ↑  Furui, Ryosuke (জানুয়ারি ২০১৫)। "Rajibpur Copper Plate Inscriptions of Gopāla IV and Madanapāla"। New Series।
3. ↑  Ganguly, Dilip Kumar (১৯৯৪)। *Ancient India, History and Archaeology*। আইএসবিএন 9788170173045।
4. ↑  Chowdhury, AM (২০১২)। "Pala Dynasty"। *Banglapedia: National Encyclopedia of Bangladesh* (Second সংস্করণ)। Asiatic Society of Bangladesh।
জেমস ক্যাম্পবেলের আঁকা *নিউজ ফ্রম মাই ল্যাড* (১৮৫৮-১৮৫৯) (ওয়াকার আর্ট গ্যালারি)
**চিঠি** বা **পত্র** হলো একজনের পক্ষ থেকে অন্যজনের জন্য লিখিত তথ্যধারক বার্তা। চিঠি দুজন বা দুপক্ষের মধ্যে যোগাযোগ বজায় রাখে; বন্ধু ও আত্মীয়দের আরও ঘনিষ্ট করে, পেশাদারি সম্পর্কের উন্নয়ন করে এবং আত্মপ্রকাশের সুযোগ দেয়। স্বাক্ষরতা টিকিয়ে রাখতেও একসময় চিঠির অবদান ছিল। প্রাচীনকাল থেকেই মানুষ চিঠি আদানপ্রদান করেছে, *ইলিয়াডে* তার উল্লেখ ছিল। হিরোডোটাস এবং থুসিডাইডিসের রচনাবলীতেও তা উল্লেখ করা হয়েছে।

চিঠি লেখার ইতিহাস
-----------------

যুক্তরাষ্ট্রের রাষ্ট্রপতি ফ্রাঙ্কলিন রুজভেল্টের প্রতি এডওয়ার্ড টেলার এবং লিও শেলার্ডের লেখা বিখ্যাত আইনস্টাইন চিঠি যেটাতে পারমাণবিক বোমা তৈরির প্রস্তাব ছিল।
পৃষ্ঠা ২ দেখতে এখানে ক্লিক করুন।
ঐতিহাসিকভাবে, চিঠির প্রচলন ছিল প্রাচীন ভারত, প্রাচীন মিশর, সুমের, প্রাচীন রোম, মিশর এবং চীনে, এবং এই ইন্টারনেটের যুগেও এর চল বর্তমান। সতের ও আঠারো শতকে চিঠি লেখা হতো স্ব-শিক্ষার জন্য। চিঠি ছিল পাঠচর্চা, অভিজ্ঞতা বর্ণনা করা, বিতর্কমূলক লেখা বা সমমনা অন্যদের সাথে আইডিয়া বিনিময়ের পদ্ধতি। কিছু লোক চিঠিকে মনে করতো কেবল লেখালেখি। আবার অন্যরা মনে করে যোগাযোগের মাধ্যম। বাইবেলের বেশ কয়েকটি পরিচ্ছেদ চিঠিতে লেখা। অযক্তিগত, কূটনৈতিক বা বাণিজ্যিক- সবরকম চিঠিই পরবর্তীকালে ঐতিহাসিকগণ প্রাথমিক উৎস হিসেবে ব্যবহার করেন। কখনোবা চিঠি এতো শৈল্পিক রূপ পায় যে তা সাহিত্যের একটি বর্গ হয়ে ওঠে, যেমন বাইজেন্টাইনে *এপিস্টোলোগ্রাফি* বা সাহিত্যের পত্র উপন্যাস।

চিত্রশালা
---------

* আড়াআড়ি ও লম্বালম্বি দুভাবে লিখে চিঠির প্রেরক খরচ বাঁচাতে পারে।আড়াআড়ি ও লম্বালম্বি দুভাবে লিখে চিঠির প্রেরক খরচ বাঁচাতে পারে।
* সিজার বোর্গিয়ার হাতে-লেখা একটি চিঠি।সিজার বোর্গিয়ার হাতে-লেখা একটি চিঠি।
* সান্তা ক্লজকে লেখা একটি শিশুর চিঠি।সান্তা ক্লজকে লেখা একটি শিশুর চিঠি।
* দি হাউন্ড অব দি বাস্কারভিল সম্বন্ধে আর্থার কোনান ডয়েলের লেখা একটি চিঠি।*দি হাউন্ড অব দি বাস্কারভিল* সম্বন্ধে আর্থার কোনান ডয়েলের লেখা একটি চিঠি।
* ১৯৬১ সালে সিয়াটল স্পেস নিডলে আমন্ত্রণপত্র।১৯৬১ সালে সিয়াটল স্পেস নিডলে আমন্ত্রণপত্র।
* রিচার্ড নিক্সনের পদত্যাগপত্র, ১৯৭৪।রিচার্ড নিক্সনের পদত্যাগপত্র, ১৯৭৪।
* দ্য লেটার চিত্রকর্ম, ১৮৭৩*দ্য লেটার* চিত্রকর্ম, ১৮৭৩

আরও দেখুন
---------

* ঠিকানা
* খাম
* পাণ্ডুলিপি
* পত্রমিতা

তথ্যসূত্র
---------

1. ↑  Blake, Gary; Bly, Robert W. (১৯৯৩)। *The Elements of Technical Writing*। Macmillan Publishers। পৃষ্ঠা 125। আইএসবিএন 0020130856।
2. ↑  Homer, *Iliad*, 6. 167–70.
3. ↑  Ebbeler, J. (২০০৯)। "Tradition, Innovation, and Epistolary Mores"। Rousseau, P.। *A Companion to Late Antiquity*। Chichester: Wiley-Blackwell। পৃষ্ঠা 270। আইএসবিএন 978-1-4051-1980-1।
4. ↑  "Epistolography" in *The Oxford Dictionary of Byzantium*, Oxford University Press, New York & Oxford, 1991, p. 718. আইএসবিএন ০১৯৫০৪৬৫২৮

বহিঃসংযোগ
---------


উইকিমিডিয়া কমন্সে **চিঠি** সংক্রান্ত মিডিয়া রয়েছে।

ইংরেজি ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে:
**Portal:Letters**

* উইকিঅভিধানে চিঠি-এর আভিধানিক সংজ্ঞা পড়ুন।
* 
* Letters as historical sources.
* The First English Family Letters at *History Today*.

|  |  |
| --- | --- |
| কর্তৃপক্ষ নিয়ন্ত্রণ: জাতীয় গ্রন্থাগার উইকিউপাত্তে এটি সম্পাদনা করুন | 
* জার্মানি
* ইসরায়েল
* মার্কিন যুক্তরাষ্ট্র
* লাতভিয়া
* চেক প্রজাতন্ত্র

 |
the Mexican cinema chain জন্য Cinépolis দেখুন।

**Kinepolis Group** ( স্প্যানিশ ভাষায় *"Grupo Kinépolis";* স্পেনে কেবল *Kinépolis* নামে পরিচিত) হল একটি বেলজিয়ান কোম্পানি যা শেয়ার বাজারে তালিকাভুক্ত। এই কোম্পানিটির শেয়ার প্রধানত বার্ট এবং ক্লেইস-ভেরিকে নামক দুটো পরিবারের হাতে। এর প্রধান কার্যক্রম হল রিয়েল এস্টেট এবং চলচ্চিত্র উন্নয়ন। সাধারণত, এই সংস্থা জমি কেনে এবং সিনেমার আশেপাশের এলাকাকে বিকশিত করে তোলে এবং তারপর পরিপূরক ব্যবসা যেমন রেস্তোরাঁ এবং দোকানের সাথে সংযুক্ত প্রাঙ্গনে সাবলেট করেন। Kinépolis মডেলটি একটি সিনেমার উপর ভিত্তি করে তৈরি করা হয়েছে যেখানে একটি কনফারেন্স সেন্টার রয়েছে যার আকার এবং স্থানের বিশেষভাবে তৈরি করা হয়েছে।

এই কোম্পানিটির সারা ইউরোপ জুড়ে মাল্টিপ্লেক্স কমপ্লেক্সে রয়েছে। যাতে প্রায় ২৬ মিলিয়ন দর্শকাসন আছে।

Kinépolis মানে "*সিনেমার শহর"* যেহেতু গ্রিক ভাষায় ‘*kiné’* হল "*আন্দোলন(সিনেমা)"* এবং ‘ *polis’* হল "*শহর"*।

তথ্যসূত্র
---------

1. ↑  "Kinepolis Group Annual Report 2019" (পিডিএফ)। *corporate.kinepolis.com* (ইংরেজি ভাষায়)। সংগ্রহের তারিখ ২০২০-০৪-২৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
উইলিয়াম হেনরি প্লেফেয়ার, এডিনবরা বিশ্ববিদ্যালয়: প্রতিটি পাথরের খণ্ডের ঢালু প্রান্তগুলি কাঁধকোণগুলির উপর প্রাধান্য দেয়। এর একটি বাঁকা ভীত রয়েছে। প্রতিটি খিলানের শিরে একটি অর্ধবৃত্ত আছে।
কাঁধকোণ হলো একটি কীলাকৃতির উপাদান, যা পাথর দিয়ে তৈরী করা হয়। এটি খিলান বা খিলান তৈরিতে ব্যবহৃত হয়। গুরুত্বের দিক দিয়ে খিলান বা ভল্টের প্রতিটি ইউনিট একটি কাঁধকোণ। যেমন শিরকোণ বা ধারকোণ। শিরকোণ হলো একটি খিলানের শিরে কেন্দ্রের পাথর। ধারকোণ হলো প্রতিটি পাথরের পাশের ও নিচের অংশ। খিলানের বক্ররেখার পাচিল উল্লম্ব থাকে এবং সৌন্দর্য বৃদ্ধি করে। শিরকোণ প্রায়ই সাজানো ও বড় আকারের হয়। কখনো বর্ধিত এবং কখনও কখনও সামান্য বাদ দেওয়া হয়। ১৬ শতকের ইউরোপীয় প্রাসাদী খিলানে প্রায়শই শিরকোণ পাওয়া যায়। এটি জিউলিও রোমানোর দ্বারা শুরু হয়েছিল। তিনি চৌকাঠের পরিবর্তে আয়তক্ষেত্রাকার খোলার উপরে কাঁধকোণ ব্যবহার করার ধারাতা শুরু করেছিলেন (পালাজো স্ট্যাটি ম্যাকারানি, রোম, প্রায় ১৫২২)।

প্রতিটি কীলাকৃতির কাঁধকোণ উপরে ভরের খোঁচা *একপাশে ঘুরিয়ে দেয়*। এটি এক পাথর থেকে অন্য পাথরের ধারকোণ নীচের দিকে স্থানান্তরিত করা হয়, যা অনুভূমিক এবং সমর্থনগুলিতে থ্রাস্ট প্রেরণ করে। কাঁধকোণের খিলানগুলি সুন্দরভাবে সৌন্দর্য বৃদ্ধি করে এবং একটি খিলান সেতুর পাথরের সংকোচনের শক্তির সর্বাধিক সুবিধা গ্রহণ করে।[] একটি কাঁধকোণের বাইরের সীমানা *অতিরিক্ত* হিসাবে থাকে।

ভিসিগোথিক এবং মুরিশ স্থাপত্য ঐতিহ্যে, কাঁধকোণগুলি প্রায়ই বিকল্প রঙের হয়ে থাকে। সাধারণত লাল ও সাদা রঙের হয়। এটি কখনও কখনও রোমান স্থাপত্যেও পাওয়া যায়।

১৮ ও ১৯ শতকে, ব্রিটিশদের তৈরী ইট পাথরগুলো দিয়ে তৈরি এর আকৃতি নিচ থেকে উপরের দিকে উল্লম্ব মর্টারকে একত্রিত করে, যা উপবৃত্তাকার খিলান তৈরি করে।[] এই জাতীয় খিলানে ব্যবহৃত ইটগুলিকে প্রায়শই "ভাউসোয়ার" হিসাবে উল্লেখ করা হয়।

আরো দেখুন
---------

* স্থাপত্যের শব্দকোষ

তথ্যসূত্র
---------

1. 1 2  Jane Vadnal (আগস্ট ১৯৯৭)। "Glossary of Medieval Art and Architecture - voussoir"। *Pitt.edu*। University of Pittsburgh। সংগ্রহের তারিখ ২০ ডিসেম্বর ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Extrados"। *ব্রিটিশ বিশ্বকোষ*। **10** (১১তম সংস্করণ)। ১৯১১। পৃষ্ঠা 89। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**ওয়ারী থানা** বাংলাদেশের ঢাকা বিভাগের আওতাভুক্ত ঢাকা জেলার একটি প্রশাসনিক এলাকা বা থানা। এটি ঢাকা মেট্রোপলিটন পুলিশের আওতাভুক্ত। তদারকি কর্মকর্তা হচ্ছেন ডিসি ওয়ারী জোন এবং এসি ওয়ারী জোন। এই থানাটি ঢাকা দক্ষিণ সিটি করপোরেশনের (ডিএসসিসি) ৪১ নম্বর ওয়ার্ডের আওতাধীন।

অবস্থান
-------

টিপু সুলতান সড়কের আব্দুর রহমান কমিউনিটি সেন্টারের ৩য় ও ৪র্থ তলায় এ থানার কার্যক্রম চালু করা হয়েছে। ১ দশমিক ৮০ বর্গকিলোমিটার এলাকা নিয়ে গড়ে উঠেছে নতুন থানা ওয়ারী। ৩/১, হাটখোলা রোড, ঢাকা। টিকাটুলি থেকে হাটখোলা যাওয়ার পথে রাজধানী মার্কেটের পশ্চিম পাশে ডিসি ওয়ারীর অফিসটি অবস্থিত।

সীমানা
------

উত্তরে গোপীবাগ কাঁচাবাজার হয়ে কিশোরগঞ্জ বাসস্ট্যান্ড ও হোমিওপ্যাথিক মেডিকেল কলেজ। দক্ষিণে রায়সাহেব বাজার হয়ে ধোলাইখাল রাস্তা। পূর্বে দয়াদঞ্জ রেল ক্রসিংয়ের মাঝের রাস্তা হয়ে স্বামীবাগ রেলক্রোসিং এবং পশ্চিমে নবাবপুর রোড হয়ে রায়সাহেব বাজার ক্রসিং পর্যন্ত থানার সীমানা নির্ধারন করা হয়েছে।

ইতিহাস
------

১৮৮৪ সালে ঢাকার ম্যাজিস্ট্রেট ছিলেন ওয়্যার। তার নামানুসারে ঢাকা শহরের তৎকালীন উপকণ্ঠ এলাকাটি পরিচিত হয়ে উঠেছিল উয়ারী হিসেবে। ১৮৮০ এর দশকে ওয়ারীর সাত শ এক সরকারি খাসজমিতে চাকরিজীবীদের জন্য আবাসিক এলাকা গড়ে তোলে ইংরেজ সরকার। বর্তমানে ওয়ারী বলতে একটি অভিজাত এলাকাকে বোঝায়। ৩ এপ্রিল ২০১২ সাল ঢাকার ৪২তম থানা হিসেবে ওয়ারী থানার কার্যক্রম শুরু হয়। ওয়ারী বিভাগের সূত্রাপুর থানাকে ভেঙ্গে এই থানা গঠন করা হয়।

অন্তর্ভুক্ত এলাকা
-----------------

* টিপু সুলতান রোড (উত্তর অংশ)
* র‍্যাংকিং স্ট্রিট
* লারমিনি স্ট্রিট
* নবাব স্ট্রিট
* হেয়ার স্ট্রিট
* ওয়্যার স্ট্রিট
* যুগীনগর লেন
* জয়কালী মন্দির রোড
* লালমোহন সাহা স্ট্রিট
* ভজহরি সাহা স্ট্রিট
* মদন মোহন বসাক রোড
* পদ্মনিধি লেন
* হরি স্ট্রিট ল্যান্ড
* অকসেন লেন
* নারিন্দা রোড
* গোয়ালঘাট লেন

চিত্রশালা
---------

* খ্রিস্টান সমাধিক্ষেত্রের ফটকখ্রিস্টান সমাধিক্ষেত্রের ফটক
* ওয়ারীর দোয়েল চত্বরওয়ারীর দোয়েল চত্বর

আরও দেখুন
---------

* শাহ আলী থানা
* সবুজবাগ থানা
* মতিঝিল থানা

তথ্যসূত্র
---------

1. ↑  "Telephone Directory – Dhaka Metropolitan Police"। *ঢাকা মেট্রোপলিটন পুলিশ*। সংগ্রহের তারিখ ২০১৯-০৮-১২।
2. ↑  "ঢাকার উপকণ্ঠ ছিল ওয়ারী"। *প্রথম আলো*। ২০১৯-০৮-১২ তারিখে মূল থেকে আর্কাইভ করা। সংগ্রহের তারিখ ২০১৯-০৮-১২।
3. ↑  *স্মৃতি বিস্মৃতির নগরী*। মুনতাসীর মামুন।
মাটির ঢাকনাসহ কড়াই
**কড়াই** একটি বৃত্তাকার রান্নার পাত্র যা সাধারণত তরকারি রান্নার কাজে ব্যবহৃত হয়। এছাড়া ভাজি, নাস্তা, কড়া বা ডুবো তেলে ভাজার জন্য ব্যবহার হয়। বাংলাদেশ, ভারত, পাকিস্তান, নেপাল এবং আফগানিস্তানে কড়াই ব্যবহৃত হয়।
ঐতিহ্যগতভাবে স্ট্রিলের পাতলা শিট অথবা রট আয়রন থেকে কড়াই তৈরি করা হতো। একে ধরার জন্যে দুইপাশে দুটো আঙটা লাগানো থাকে।

ধরন
---

বর্তমানে কড়াই তৈরিতে স্টেইনলেস স্টিল, তামা এবং ননস্টিক উপাদান ব্যবহৃত হচ্ছে। আধুনিক কড়াইয়ের তলা বৃত্তাকার কিংবা চ্যাপ্টা উভয়ই হয়ে থাকে।

ব্যবহার
-------

কড়াই রান্নার গুরুত্বপূর্ণ সরঞ্জাম হিসাবে ব্যবহার হয়। এশিয়ার অনেক দেশে এর বহুল ব্যবহার দেখা যায়। খাবার ডুবো তেলে ভাজার জন্য কড়াই প্রয়োজন। পুরি, সিঙ্গারা, লুচি, সমুচা, মাছ ভাজা, নানা প্রকারের বড়া-চপ মুচমুচে ও মজাদার করে ভাজতে কড়াই দরকার।

আরও দেখুন
---------

* কড়াই গোস্ত

তথ্যসূত্র
---------

1. ↑  Promodini Varma, Dheeraj Paul Indian Menu Planner Introduction Roli Books Private Limited, 1995 আইএসবিএন ৮১-৭৪৩৭-০১৮-৮, আইএসবিএন ৯৭৮-৮১-৭৪৩৭-০১৮-১. 192 pages
2. ↑  
J. Inder Singh Kalra Prashad Cooking with Indian Masters page 28
**কধুরখীল ইউনাইটেড মুসলিম উচ্চ বিদ্যালয়** বাংলাদেশের চট্টগ্রাম জেলার অন্তর্গত বোয়ালখালী উপজেলার একটি ঐহিত্যবাহী উচ্চ বিদ্যালয়। এটি ১নং কধুরখীল ইউনিয়নের মধ্যভাগে লালার দীঘির পাড়ে ইউনিয়ন পরিষদের পাশে একটি বিশাল আয়তন নিয়ে অবস্থিত। এই বিদ্যালয়টি ১৯৪৭ সালে স্থাপিত করা হয়। বিদ্যালয়ের পাশে সুবিশাল লালার দীঘি এবং সামনে বড় মাঠ চারিদিকে নারিকেল গাছের সমারোহ। বিদ্যালয়ের সামনে রয়েছে একটি ত্রিমুখী সড়ক, যা চট্টগ্রাম শহরসহ বিভিন্ন জায়গায় যাওয়া যায়। পড়ালেখার মান নিয়ে এই বিদ্যালয়টির সুনাম অক্ষুণ্ণ আছে।

ইতিহাস
------

বোয়ালখালী উপজেলার কধুরখীল গ্রামটি একটি ঐতিহ্যবাহী গ্রাম। গ্রামটির নামকরণে প্রচলিত প্রবাদ আছে যে,‘কতদূরখিল’ থেকে কধুরখীল নাম। বিদ্যালয়টি তৈরির আগে হিন্দুরা ছিল শিক্ষা-দীক্ষায় উন্নত কিন্তু মুসলমানরা শিক্ষা-দীক্ষায় ছিল অনুন্নত। হিন্দু অধ্যষিত এলাকায় মাধ্যমিক বিদ্যালয় থাকলেও মুসলিম অধ্যুষিত এলাকায় কোন জুনিয়র বা মাধ্যমিক বিদ্যালয় ছিল না। তাই মধ্য কধুরখীল বা লালারদিঘী এলাকার কয়েকজন শিক্ষানুরাগী ব্যক্তি মরহুম আলহাজ্ব মকবুল হোসেন চৌধুরী, মরহুম আবুল বশরমিয়া, মরহুম খলিলুর রহমান আরবী, মরহুম আবুবক্কর সিদ্দীক সওদাগর, মরহুম আবদুস সামাদ সওদাগর, মরহুম আমির হোসেন চৌধুরী, মৃত সজীব চন্দ্র চৌধুরী, মরহুম মোহাম্মদ মূসাবিকম,মরহুম আলহাজ্ব এস.এম মোজাহেরুল হক সওদাগর ও অন্যান্য ব্যক্তিবর্গের উদ্যোগে ১৯৪৭ সালে অত্র এলাকার মুসলিম ও হিন্দুদের শিক্ষা বিস্তারের জন্য কধুরখীল ইউনাইটেড মুসলিম উচ্চ বিদ্যালয়টি প্রতিষ্ঠিত করেন। উক্ত বিদ্যালয়টি প্রতিষ্ঠা করার জন্য যারা জমিদান করেছেন তারা হচ্ছেন, মরহুম মাওলানা খলিলুর রহমান আরবী, মরহুম মোহাম্মদ ইব্রাহীম মিয়া তালুকদার, মরহুম মাওলানা আবদুলহাকিম, মৃত চরণ চৌধুরী, মরহুম আমিনুল হক, মরহুম মোহাম্মদ এছহাক, মরহুম সুলতান আহম্মদ, মরহুম এনায়াতুল্লাহ খতিব, মরহুম আবদুল করিমও প্রমুখ ব্যক্তিবর্গ।

বিদ্যালয়টি তৈরি হয়েছে ৮২৪ শতক জমির উপর। এটি ২টি ভবন বিশিষ্ট্য বিদ্যালয়। এতে রয়েছে ১২টি শ্রেণী কক্ষ,১টি অফিসকক্ষ, ১টি শিক্ষক মিলনায়তন, ১টি পাঠাগার,১টি বিজ্ঞানাগার, ১টি কম্পিউটারল্যাব, ১টি এবাদতখানা। বিদ্যালয়ের সামনেএকটি প্রশস্ত খেলা মাঠও রয়েছে।

আরও দেখুন
---------

* বোয়ালখালী উপজেলার শিক্ষাপ্রতিষ্ঠানের তালিকা
* বাংলাদেশের স্কুলের তালিকা
* চট্টগ্রাম কলেজিয়েট স্কুল
* মুসলিম হাই স্কুল, চট্টগ্রাম
* ডাঃ খাস্তগীর বালিকা বিদ্যালয়
* আগ্রাবাদ সরকারি কলোনি উচ্চ বিদ্যালয়
* নাসিরাবাদ সরকারি উচ্চ বিদ্যালয়
* চট্টগ্রাম ক্যান্টনমেন্ট পাবলিক কলেজ
* ইস্পাহানী পাবলিক স্কুল এন্ড কলেজ, চট্টগ্রাম
* বাকলিয়া সরকারী উচ্চ বিদ্যালয়
* চট্রগ্রামের স্কুলের তালিকা

তথ্যসূত্র
---------

1. 1 2  কধুরখীল ইউনাইটেড মুসলিম উচ্চ বিদ্যালয়[*স্থায়ীভাবে অকার্যকর সংযোগ*]

বহিঃসংযোগ
---------

* কধুরখীল ইউনাইটেড মুসলিম উচ্চ বিদ্যালয়, ফেইস বুক গ্রুপ।